ועדת הכספים, כנסת 25, פרוטוקול מספר 268, 2023-12-18 00:00

משה גפני: הצעת צו הגנה על מענקים מיוחדים (חרבות ברזל) (תיקון התוספת) (מס' 2), התשפ"ד-2023

שרית פלבר: בחודש נובמבר הוועדה חוקקה את חוק הגנה מפני עיקולים שנותן לשר המשפטים ושר האוצר, באישור ועדת הכספים, סמכות להגן על מענקים שניתנו בהחלטת ממשלה מפני עיקול

שרית פלבר:  המשמעות היא שמענקים שמשולמים באופן מינהלי יזכו להגנה מפני עיקול

משה גפני: מה עכשיו יש על סדר היום שאנחנו צריכים לאשר את הצו הזה?     

שרית פלבר: הצו שאנחנו מבקשים עכשיו להכניס לתוספת זה לגבי מענק שהממשלה החליטה עליו לפני כשבועיים

משה גפני: שמה?     

שרית פלבר: מענק התרעננות, מענק שניתן למפונים שפונו מהדרום בטווח של אפס עד שבע ולמפונים מהצפון בטווח של אפס עד שלוש

שרית פלבר:  החלטת הממשלה שאתם עכשיו מצמידים לתוספת היא החלטה 1110, והכותרת שלה היא: סיוע המדינה לתושבי יישובי הצפון בטווח של אפס עד שלוש מגבול לבנון

שולמית אלוני: ולתושבי יישובי הדרום המצויים בטווח המכונה אפס עד שבע מגבול רצועת עזה לאור מלחמת חרבות ברזל

שרית פלבר: זה אפס עד שבע בדרום ואפס עד שלוש בצפון

שרית פלבר:  יכול להיות שראיתם החלטות פינוי רחבות יותר לגבי הצפון, אבל בפועל הפינוי הוא מאפס עד שלוש

שרית פלבר:  כל מי שהחלטת הפינוי לגביו תקפה עד ה-31 בדצמבר מהאזורים האלה יהיה זכאי למענק הזה וגם עכשיו, אני מקווה, יהיה זכאי להגנה מפני עיקול

ינון אזולאי: את האפס עד שבע אתם צריכים לחדש, אבל יישובי הצפון פעם ראשונה מקבלים

שרית פלבר: נכון, הדרום זו פעימה שנייה

ינון אזולאי: זו פעימה שנייה, לכן לא צריך על זה הגנה, זה כבר נמצא

שרית פלבר: צריך הגנה

ינון אזולאי: יש החלטת ממשלה שאומרת שזה אפס עד חמש

ינון אזולאי:  האם ההחלטה הזאת שאומרת אפס עד שלוש היא בגלל שבפועל פונו רק מאפס עד שלוש?     

שרית פלבר: כן

שרית פלבר:  מה שהוסבר לי שבפועל מי שפונה, למרות שההחלטות הקודמות היו אפס עד חמש, זה אפס עד שלוש

שרית פלבר:  זה שלא נותנים את המענק לשני הקילומטרים הנוספים אבל בפועל - -      

ינון אזולאי: אם נותנים להם את המענק, למה אין על זה הגנה?     

שולמית אלוני: מה שאנחנו נותנים לגביו את המענק זה על החלטות שמתקבלות מכוח החלטת ממשלה

שולמית אלוני:  למה? כי על מה שמעוגן במסגרת החוק קיימות כבר הגנות

שולמית אלוני:  פה מכניסים כל החלטת ממשלה שמתקבלת – כבר היו ארבע החלטות כאלו

ינון אזולאי: אבל הצפון זו פעם ראשונה

ינון אזולאי:  מה קורה עם ההחלטה על אפס עד חמש?     

שולמית אלוני: החלטת הממשלה הזאת היא החלטה שמדברת על אפס עד שלוש

שרית פלבר: ממה שנמסר לי, האנשים בטווח של אפס עד חמש לא פונו והם לא זכאים למענק

ינון אזולאי: שאלתם למה הם לא פונו בפועל, למה לא קיבלו את החלטת הממשלה?     

שרית פלבר: לדעתי אלו החלטות של הצבא

ינון אזולאי: יש איזה שהוא כשל בפינויים, וגם פנו אלי בעניין הזה

ינון אזולאי:  עכשיו מאשרים להם אפס עד שלוש כי הממשלה אומרת שהיא פינתה מאפס עד שלוש בפועל

ינון אזולאי:  זה לא אומר שמשלוש עד חמש אין סכנה, זה לא אומר שאין שם ארטילריה

משה גפני: היא פחותה

ינון אזולאי: אז למה הייתה החלטת ממשלה מאפס עד חמש שלא יושמה?         

משה גפני: באמת לא בסדר

ינון אזולאי: אולי צריך לעשות דיון על העניין ולבדוק את זה, כי לא סתם החליטו שאותם אנשים יפונו

משה גפני: זה לא נוגע לצו הזה

משה גפני:  הצו הזה הוא על החלטת הממשלה

משה גפני:  אתה אומר שהחלטת הממשלה צריכה להיות גם משלוש עד חמש

ינון אזולאי: יש לכם את הרשימה של היישובים שפונו מאפס עד שלוש?      

שרית פלבר: אני יכולה לבקש אותה

משה גפני: זו רשימה גדולה

ינון אזולאי: אם מחר יחליטו לפנות מאפס עד חמש במקום מאפס עד שלוש, ההחלטה הראשונה תהיה תקפה?      

משה גפני: האם אז הצו הזה יחול עליהם?          

שרית פלבר: אתה לא מדבר על הצו

ינון אזולאי: האם ההחלטה הזאת מבטלת את ההחלטה של עד חמש?      

שרית פלבר: בכל החלטה כזאת של פינוי יש מועדים

שרית פלבר:  יש החלטות שלא הוארכו, יש החלטות שכן הוארכו

ינון אזולאי: הייתם מביאים עד חמש כדי שלא תצטרכו עוד פעם להאריך את זה

שרית פלבר: הארכות המקסימאליות שניתנו לפינויים הן עד ה-31 בדצמבר

ינון אזולאי: ואם מחר יחליטו - -? הייתם הולכים עד חמש - למה לצמצם?         

שרית פלבר: כי ממילא יצטרכו החלטת ממשלה

ינון אזולאי: ולכן שאלתי אם החלטת הממשלה עד חמש תקפה או שהשלוש ביטלה אותה

שרית פלבר: היא תקפה לפינוי, היא לא תקפה למענק

שולמית אלוני: יש הבחנה בין פינוי למענק

שולמית אלוני:  אפס עד חמש זו ההנחיה שניתנה לגבי הפינוי

שולמית אלוני:  ההחלטה ההיא לא דיברה על מענק, לכן היא לא באה לפה

משה גפני: האמת שינון צודק

משה גפני:  אם תהיה החלטת ממשלה שמאריכים את זה עד חמש, לא עד שלוש - -     

ינון אזולאי: יש החלטת ממשלה קיימת על פינוי עד חמש, רק בפועל פינו עד שלוש

ינון אזולאי:  באה הממשלה עכשיו ואומרת: אנחנו רוצים לעשות את ההגנה על המענק רק לאלה עד שלוש כי בפועל שילמנו רק לאלה עד שלוש, לא שילמנו לאלה משלוש עד חמש

שולמית אלוני: יש החלטות של פינוי, יש החלטות של מענקים

שולמית אלוני:  החלטת הממשלה הראשונה דיברה על פינוי מאפס עד חמש

ינון אזולאי: ההחלטה השנייה דיברה על מענק

שולמית אלוני: בהחלטה הראשונה לא היה צריך לתת הגנה מפני עיקול על מענק

שולמית אלוני:  ההחלטה הזאת מדברת על מתן מענק מאפס עד שלוש

ינון אזולאי: והגנה על המענק

שולמית אלוני: את ההגנה אנחנו עושים פה עכשיו

שולמית אלוני:  אם תהיה החלטה לגבי אפס עד חמש או שלוש עד חמש לגבי מענק - -     

משה גפני: ואז מה יקרה?         

שולמית אלוני: הם יצטרכו להגיע

שרית פלבר: חבר הכנסת אזולאי, בהחלטה 975 יש את רשימת היישובים שבצפון

שרית פלבר: בתוקף סמכותנו לפי סעיף 3 לחוק הגנה על מענקים מיוחדים (חרבות ברזל), התשפ"ד- 2023 (להלן – החוק), ובאישור ועדת הכספים של הכנסת, אנו מצווים לאמור:     תיקון התוספת	1

שרית פלבר: 	בתוספת לחוק, בסיפה יבוא: לחוק 			"(4) מענק המשולם לתושב לפי סעיף 1 להחלטת הממשלה  			מס' 1110 מיום כ' בכסלו התשפ"ד (3 בדצמבר 2023) או 			החלטת הממשלה המתקנת או המחליפה אותה

שרית פלבר: "     

שולמית אלוני: זה הסעיף הסטנדרטי שמכניס את ההחלטה הזאת, כך היה נהוג להתייחס להחלטות שמתקנות או מחליפות

שולמית אלוני:  המענק הזה כבר שולם ב-3 בדצמבר?     

שרית פלבר: לא ב-3 בדצמבר

שרית פלבר:  הוא שולם החל משבוע שעבר, בין יום שני לשלישי בשבוע שעבר

שולמית אלוני: אתם רוצים סעיף של תחולה בדומה לסעיף שקיים היום בחוק?       

שרית פלבר: בגלל שהמענק הזה כבר שולם ובמקרה שחלילה היה למישהו עיקול על החשבון והמענק נתפס אנחנו רוצים לשחרר את זה אחורה, לא רק באופן צופה פני עתיד, אנחנו עושים סעיף שמעניק את ההגנה החל מיום 3 בדצמבר

שולמית אלוני: אתם מבקשים לתקן את הצו ולהוסיף סעיף נוסף

שולמית אלוני:  אתם יודעים כמה מענקים כבר שולמו וכמה מתוכם הם מענקים מעוקלים?     

שרית פלבר: אין לנו נתונים מדויקים

משה גפני: תתנו את הנתונים שיש לכם

רודין נפסון: מדובר ב-84 בקשות סך הכל

שולמית אלוני: של מענקים

רודין נפסון: שולמו 63 מיליון בפעימה הראשונה, 109 מיליון בפעימה השנייה

משה גפני: כמה עיקולים?     

רודין נפסון: אין לנו את הנתונים

ינון אזולאי: 	הפעימה הראשונה היא הפעימה הקודמת?     

רודין נפסון: הקודמת

ינון אזולאי: כמה יש בפעימה של הצפון?     

רודין נפסון: אין חלוקה כזאת

ינון אזולאי: הייתה התחייבות שהמקדמות יהיו תוך 14 יום מאז שמגישים את הבקשה

ינון אזולאי:  אנחנו מקבלים תלונות על כך שלא משלמים

ינון אזולאי:  אם כבר מדברים על עיקולים, אז יש אדם שהיה צריך לשלם את תשלום המע"מ עד ה-25 לנובמבר וכשהוא ביקש פריסה של התשלומים אמרו לו שאי אפשר

ינון אזולאי:  כשהוא הגיש חלק ב-27, חלק ב-2 לדצמבר, הוא קיבל 5,000 קנס

ינון אזולאי:  זה בסדר?      

רודין נפסון: אני לא יכול לתת תשובה פרטנית

משה גפני: האם מבחינה משפטית אפשר לעשות דבר כזה?     

רודין נפסון: אני לא מכיר את הפרטים

שולמית אלוני: תוך כמה זמן לוקח לכם לשלם את המקדמות? עלו טענות לגבי תשלום המקדמות

רודין נפסון: הנושא של המקדמות ייבדק

משה גפני: חבר הכנסת ינון אזולאי הביא דוגמה, הוא לא התכוון שעל מקרה ספציפי תיתן תשובה

ינון אזולאי: אם הבעיה לא תיפתר, המקרה הספציפי הזה יהיה על השולחן

משה גפני: גם אני מקבל תלונות על זה שלא משלמים את המקדמות - זה בניגוד למה שהתחייבתם כאן

ינון אזולאי: אולי נקיים על זה דיון?     

משה גפני: צריך לקיים על זה דיון

רודין נפסון: ההתחייבות שהזכרת היא מהדיון על המענק הראשון?     

ינון אזולאי: מהדיון על מענק הפיצויים

משה גפני: מה התוספת?     

שולמית אלוני: יתווסף פה סעיף תחולה: הגנות לפי חוק לעניין עיקול זכות למענק, או מענק שהוקנה או שולם לפי העניין, יחולו גם לגבי מענק לפי פרט 4 לתוספת לחוק כנוסחו בצו זה בתקופה שמיום כ' בכסלו התשפ"ד (3 בדצמבר 2023) עד יום תחילתו של צו זה (לעניין יום התחילה), ובלבד שאם ניתן לגביו צו עיקול לפני יום התחילה הצו האמור לא מומש לפני היום האמור

שולמית אלוני:  יש לכם איזה שהם נתונים לגבי כמה מהעיקולים מומשו או לא מומשו?     

שרית פלבר: לממש אנחנו לא יכולים לדעת, משום שזה נעשה על ידי צד שלישי פרטי

ינון אזולאי: מה זה צד שלישי?      

שרית פלבר: בנק או נושה אחר

ינון אזולאי: זו לא רשות האכיפה והגבייה? אתם לא יכולים לקבל מהם את הנתונים?     

שרית פלבר: 	ממה שנמסר לנו מרשות האכיפה והגבייה, ההיתכנות לעיקולי מענקים נמוכה משתי סיבות

שרית פלבר:  ראשית, אי אפשר להטיל עיקול בלי צו של רשם, כאשר כרגע שר המשפטים עשה איזו שהיא מגבלה על דיונים בלשכות הוצאה לפועל

שרית פלבר:  הצו של שר המשפטים לא מאפשר עכשיו לעשות עיקולים אוטומטיים על חשבונות עו"ש, צריך אישור רשם

שרית פלבר:  אם בתקופה רגילה אפשר להטיל עיקולים בצורה די מהירה, עכשיו זה לא כך, צריך להגיע לאישור רשם

שרית פלבר:  בנוסף, עיקולים קודמים שקדמו לצו של שר המשפטים תקפים לשלושה חודשים, מה שאומר שכל מה שניתן לפני המלחמה תוקפו פג בתחילת דצמבר

שרית פלבר:  מתוך שני הנתונים האלה אנחנו מעריכים שכמות העיקולים היא נמוכה משמעותית ממה שהיה אמור להיות במצב רגיל

שרית פלבר:  מה שכבר עוקל ישוחרר באמצעות הצו הזה

ינון אזולאי: ואתם, רשות המסים, לא מעקלים גם בלי התקנה הזאת?     

שרית פלבר: לא

שרית פלבר:  בדקנו את הצו מבחינה טכנית, בדקנו שהמענק מגיע עם הקוד הנכון להגנה מפני עיקול

משה גפני: מי בעד הצו כפי שהוקרא על ידי היועצת המשפטית במשרד המשפטים יחד עם היועצת המשפטית של ועדת הכספים, ירים את ידו? מי נגד, מי נמנע?     

משה גפני: אושר      

משה גפני: הצו אושר

משה גפני:  תודה רבה, הישיבה נעולה